Publication: Magyar Közlöny
Issue: MK-1998-18 (Year: 1998, Number: 18)
Era: 1990-2004
Section: 1995. évi LXVI. törvény képezi.
Paragraph Index: 683

8. Iratok irattározása, irattári kezelés 8.1. Azokat az iratokat, amelyeknek az irattározását az iraton elrendelték és az őrzési időt feltüntették irattárban kell elhelyezni. 8.2. Az FBT kezeli és őrzi a két évnél nem régebbi iratokat, a kézi irattár kezelése az ügyviteli alkalmazott feladata. 8.3. Az irattárba helyezést az iktatókönyv megfelelő rovatában a hónap és a nap bejegyzésével fel kell tüntetni. 8.4. Az iratot a postázás napján, de legkésőbb a postázást követő napon irattárba kell helyezni. 8.5. Az államtitok és a szolgálati titok védelméről szóló rendelkezésnek megfelelően, ha az irat már nem tartalmaz államtitkot, szolgálati titkot, az iratot e jogszabályi rendelkezésnek megfelelően visszaminősítve kell az irattárban elhelyezni, és az általános szabályok szerint kezelni. 8.6. A két évnél régebbi iratokat az FB irattárában kell elhelyezni, átadási jegyzék alapján. A jegyzéknek tartalmaznia kell az iratok keletkezésének évét, számát, iratok selejtezési határidejét.

Source: https://magyarkozlony.hu/hivatalos-lapok/f8032cd45e17fea4dca152f713b05f6e5f57a841/dokumentumok/17e451a250ce28ff0b2b799bf1eaba1d2909d1b0/letoltes